**OBVESTILO POSAMEZNIKOM PO 14. ČLENU SPLOŠNE UREDBE O VARSTVU PODATKOV (GDPR) GLEDE OBDELAVE OSEBNIH PODATKOV**

**ZBIRKA OSEBNIH PODATKOV SODELUJOČIH V ODDAJI MALE SIVE CELICE**

**Upravljavec zbirke osebnih podatkov**:

**Javni zavod Radiotelevizija Slovenija**
Naslov: Kolodvorska 2, 1550 Ljubljana, Slovenija
Telefon: +386 1 475 2111
<https://www.rtvslo.si/rtv>

**Kontakti pooblaščene osebe za varstvo osebnih podatkov (DPO):**

**Matej Volk**

Telefon: +386 01 475 43 74

vop@rtvslo.si

**Namen obdelave osebnih podatkov:**

Osebne podatke otrok in mentorjev obdelujemo z namenom izvedbe in priprave oddaje Male sive celice: priprave, izvedbe, produkcije, promocije, javne priobčitve oddaje, sodelovanja in soustvarjanja oddaje, obveščanja, podelitve nagrade in zaradi zagotavljanja varnosti otrok.

**Pravna podlaga za obdelavo osebnih podatkov:**

Pravna podlaga je člen 6 b Uredbe 679/2016.

Obdelava je potrebna za izvajanje pogodbe, katere pogodbena stranka je posameznik, na katerega se nanašajo osebni podatki in zakoniti zastopnik posameznika, ali za izvajanje ukrepov na zahtevo tega posameznika pred sklenitvijo pogodbe (prenos avtorske in sorodnih pravic in sodelovanje otroka za namen produkcije, promocije, javne priobčitve oddaje in kot ukrepi za podelitev nagrade samo za določene posameznike).

RTV Slovenija od šole prejme podatke o mentorju in prijavljenih otrocih. Čeprav podatke, ki morajo biti pridobljeni na zakonit način prejmemo od pravne osebe, jih obravnavamo z največjo skrbnostjo kot posebne osebne podatke, saj gre za podatke otrok. Obdelava teh podatkov je potrebna za izvedbo in obdelavo prijave šole, ki na razpis RTV Slovenija v oddajo Male sive celice prijavi ekipe v katerih sodelujejo posamezniki, na katere se nanašajo zbrani osebni podatki.

**Vrste zadevnih osebnih podatkov**

Za namene izvedbe in priprave oddaje RTV Slovenija bo šola RTV Slovenija na pravni podlagi člena 6 (b) Uredbe 679/2016 varno po pošti posredovala naslednje podatke:

**Zakoniti zastopnik tekmovalca:**
- ime in priimek,

- mobilno telefonsko številko in

- davčno številko.

Ime, priimek in mobilno telefonsko številko obdelujemo za namen zagotavljanja varnosti otroka na snemanju in za obveščanje o snemanjih s strani RTV Slovenija. Ime in priimek ter davčno številko zakonitega zastopnika tekmovalca obdelujemo za namene prenosa avtorske in sorodnih pravic in sodelovanje otroka za namen produkcije, promocije, javne priobčitve oddaje.

**Tekmovalec (otrok):**

- ime in priimek,

- razred in

- fotografije otroka in videoposnetki.

Ime in priimek ter razred obdelujemo za namen prijave in sodelovanja v oddaji (sestava tekmovalnih ekip);

Ime in priimek ter fotografijo otroka in videoposnetek obdelujemo za namene prenosa avtorske in sorodnih pravic in sodelovanje otroka za namen produkcije, promocije, javne priobčitve oddaje.

**Mentor tekmovalca:**

- ime in priimek,

- njegovo dosegljivo telefonsko številko in

- službeni elektronski naslov.

Ime, priimek, elektronski naslov in dosegljivo telefonsko številko obdelujemo za namen zagotavljanja varnosti otroka na snemanju in za obveščanje o snemanjih s strani RTV Slovenija.

Pri vročanju nagrad za katere mora RTV SLO plačati akontacijo dohodnine in prijaviti vrednost FURSU obdelujemo ime in priimek, naslov, EMŠO in davčno številko in rezidentstvo otroka in jih posredujemo na FURS.

**Uporabniki ali kategorije uporabnikov[[1]](#footnote-1) osebnih podatkov, če obstajajo:**

Podatki služijo interni uporabi v ozkem krogu zaposlenih na Otroškem in mladinskem programu.

Voditelj oddaje (zunanji pogodbeni sodelavec) obdeluje samo ime in priimek otroka in mentorja. S pogodbenim partnerjem podpišemo pogodbo o zavarovanju osebnih podatkov.

Za namen uveljavitve in realizacije nagrad nagrajenim tekmovalcem oddaje obdelujemo v skladu z davčno zakonodajo ime in priimek, naslov, EMŠO in davčno številko in rezidentstvo otroka in jih posredujemo na FURS.

Za namene uveljavitve in realizacije nagrad bomo sponzorju posredovali ime in priimek ter elektronski naslov mentorja.

**Informacije o prenosih osebnih podatkov v tretjo državo ali mednarodno organizacijo:**

Podatke ne posredujemo nikomur v tretji državi ali mednarodni organizaciji.

**Obdobje hrambe osebnih podatkov ali, kadar to ni mogoče, merila, ki se uporabijo za določitev tega obdobja:**

Osebne podatke bomo hranili najdlje dva meseca po zaključku predvajanja zadnje oddaje v sezoni.

Osebne podatke pridobljene za namene prenosa avtorskih in sorodnih pravic pa v skladu z zakonodajo.

Osebne podatke, ki jih potrebujemo za obračun blagovne nagrade obdelujemo ter hranimo v skladu z davčno zakonodajo.

**Informacije o obstoju pravic posameznika, da lahko zahteva dostop do osebnih podatkov in popravek ali izbris osebnih podatkov ali omejitev, ali obstoj pravice do ugovora obdelavi in pravice do prenosljivosti podatkov:**

Pravice in načini njihovega uveljavljanja za posameznike so navedene v [Politiki varstva osebnih podatkov in zasebnosti](https://www.rtvslo.si/strani/varstvo-osebnih-podatkov-in-zasebnosti/5805) RTV Slovenija.

Posameznik ima vedno pravico do vpogleda, popravka netočnih podatkov, do omejitve obdelave pod določenimi pogoji iz Splošne uredbe, do ene brezplačne kopije osebnih podatkov in izpisa v strukturirani, splošno uporabljeni in strojno berljivi obliki. Izbrisvseh osebnih podatkov (pravica do pozabe) RTV SLO izvede, ko namena za obdelavo posameznikovih osebnih podatkov nima več ter kadar so izpolnjene predpostavke iz zakonodaje in 17. člena [*Splošne uredbe o varstvu podatkov*](http://eur-lex.europa.eu/legal-content/SL/TXT/HTML/?uri=CELEX:32016R0679&from=SL) (EU) 2016/679.

Glede na pravno podlago – pogodbena obdelava - pa ima posameznik poleg zgoraj naštetih še naslednje pravice:

* Pravica do prenosa.

Pravice glede osebnih podatkov, ki jih RTV Slovenija pridobi od šole pa posamezniki uveljavljajo pri šoli, ki je upravljalec tam pridobljenih osebnih podatkov.

**Informacija o pravici do vložitve pritožbe pri nadzornem organu**:

Pritožbo lahko podate Informacijskemu pooblaščencu (naslov: Dunajska 22, 1000 Ljubljana, e-naslov: gp.ip@ip-rs.si telefon: 012309730, spletna stran: [www.ip-rs.si](http://www.ip-rs.si)).

**Informacije o viru osebnih podatkov in ali izvirajo iz javno dostopnih virov:**

Osebne podatke smo prejeli neposredno od posameznika (Izjava o avtorski in sorodnih pravicah in podatke za podelitev nagrade).

Osebne podatke smo prejeli od šol (otroci, zakoniti zastopniki, mentor).

**Informacije o tem:**

* ali je zagotovitev osebnih podatkov **zakonska** ali **pogodbena** ali **mora posameznik zagotoviti osebne podatke** ter kakšne so morebitne **posledice, če jih ne zagotovi.**

Zagotovitev osebnih podatkov je pogodbena obveznost. V kolikor posameznik ne zagotovi osebnih podatkov, ne more sodelovati v oddaji, niti ne more prejeti nagrade.

**Informacije o obstoju avtomatiziranega sprejemanja odločitev na podlagi profiliranja** ter vsaj v takih primerih smiselne informacije o **razlogih** zanj, kot tudi **pomen** in **predvidene posledice** take obdelave za posameznika, na katerega se nanašajo osebni podatki:

RTV Slovenija ne izvaja avtomatiziranega sprejemanja odločitev na podlagi profiliranja.

1. Točka (9) člena 4 Splošne uredbe. [↑](#footnote-ref-1)